Denver Broncos
<s>Denver Broncos je NFL momčad iz Denvera u Coloradu, a natječu se u zapadnoj diviziji AFC konferencije NFL lige.</s><s>Osnovani su 1960. i bili su jedni od momčadi osnivača AFL lige.</s><s>Dosad su osvojili 2 naslova prvaka lige, te su se pojavili u još 4 finalne utakmice.</s><s>Svoje domaće utakmice igraju na stadionu Sports Authority Field at Mile High, kapaciteta 76.125 mjesta.</s>

<s>Povijest kluba</s>

<s>AFL (1960. do 1969.) 
Denver je dobio svoju AFL momčad 1960. godine nakon što im je odbijen zahtjev za momčadi u NFL ligi.</s><s>U deset sezona koje su igrali u AFL ligi, završavali su sezone negativnim omjerom pobjeda i poraza, a najbolja sezona im je bila 1962. kada su u 14 utamica ostvarili samo sedam pobjeda.</s><s>Također, bili su jedini od 8 momčadi osnivača AFL lige koji nikad nisu igrali u finalnoj utakmici.</s><s>Zbog takvih loših rezultata, momčad je bila na rubu preseljenja u druge gradove (San Antonio, Atlantu, Chicago i Birmingham), ali je to svaki put izbjegnuto tako što su klub preuzeli novi vlasnici koji nisu bili skloni preseljenju.</s>

<s>Stvari su se počele mijenjati postavljanjem Loua Sabana 1967. za glavnog trenera.</s><s>Njegovi prvi potezi su bili vezani za podizanje profila kluba i interesa navijača, pa tako prvi izbor na idućem draftu postaje running back Floyd Little.</s><s>Unatoč izrazito lošim sezonama Broncosa, Little se prometnuo u najboljeg igrača momčadi i najboljeg running backa u AFL i NFL ligi.</s>

<s>Počeci u NFL-u (1970. do 1982.) 
Denver Broncosi 1970. se zajedno s ostalim momčadima AFL-a pridružuju NFL ligi.</s><s>Te godine također započinje niz njihovih rasprodanih domaćih utakmica koji traje do danas.</s><s>Međutim, momčad igrama na terenu nije pratila entuzijazam navijača i Broncosi dolaze do svoje prve pobjedničke sezone tek 1973., u svojoj 14. sezoni ukupno.</s><s>Sijedi nekoliko solidnih sezona, a 1977.</s><s>Broncosi možda i neočekivano dolaze do 12 pobjeda u sezoni.</s><s>Po prvi puta u povijesti ulaze u doigravanje, gdje ih u prvoj utakmici čekaju osvakači Super Bowla iz 1975. i 1976.</s><s>Pittsburgh Steelersi.</s><s>Njih Broncosi pobjeđuju 34:21, a već u idućoj utakmici pobjeđuju i prošlogodišnje prvake Oakland Raiderse 20:17.</s><s>U gradu Denveru je već zavladala histerija zbog uspjeha Broncosa ("Broncomania") jer momčad dolazi do Super Bowla gdje ih čekaju prvaci sezone 1971., Dallas Cowboysi.</s><s>Cowboysi su dominirali cijelu utakmicu i na kraju pobijedili 27:10.</s><s>Momčad i u iduće dvije sezone uspijeva doći do playoffa, gdje gube odmah u prvim utakmicama od Seattle Seahawksa i Pittsburgh Steelersa.</s>

<s>Era Johna Elwaya (1983. do 1998.)</s>

<s>John Elway je bio prvi izbor Baltimore Coltsa na draftu 1983.</s><s>Međutim, Elway je Coltsima dao do znanja da ne želi igrati u Baltimoreu i tražio od njih da ga razmijene u drugi klub.</s><s>To se i dogodilo, Elway je potpisao za Denver Broncose.</s><s>S Elwayem momčad postaje jedna od najboljih u 80-ima i 90-ima.</s><s>Već prve sezone ulaze u doigravanje, a sljedeće, 1984., također i osvajaju diviziju sa 13 pobjeda u regularnom dijelu sezone.</s><s>1986. dolaze i do konferencijskog finala gdje pobjeđuju Cleveland Brownse nakon produžetaka 23:20 i ulaze u Super Bowl.</s><s>Tu su im protivnici u utakmici igranoj u Pasadeni u Kaliforniji New York Giantsi quarterbacka Phila Simmsa koji pobjeđuju 39:20.</s><s>Sezonu kasnije Broncosi ponovno u konferencijskom finalu pobjeđuju Brownse i ponovo dolaze do finalne utakmice.</s><s>Ovaj put tu ih čekaju Washington Redskinsi.</s><s>Ni ovaj put Broncosi nisu imali sreće te su pretrpjeli težak poraz, 42:10.</s><s>Ista priča se ponavlja 1989., Broncosi opet pobjeđuju Brownse u konferencijskom finalu i opet su teško poraženi u Super Bowlu, ovaj put od San Francisco 49ersa predvođenih Joeom Montanom s čak 55:10.</s>

<s>Do 1995. klub dvaput mijenja trenera (1993. klub preuzima Wade Phillips, a 1995 Mike Shanahan).</s><s>U Shanahanovoj prvoj sezoni klub bilježi samo osam pobjeda, pa klub ne ulazi u doigravanje.</s><s>Već sezonu kasnije, Broncosi su skupili 13 pobjeda i postaju glavni kandidat za osvajanje naslova, ali gube u prvoj utakmici doigravanja od Jacksonville Jaguarsa (30:27).</s><s>1997.</s><s>Denver Broncosi kao wild-card ulaze u playoff gdje nakon pobjeda nad Jaguarsima, Kansas City Chiefsima i Steelersima ulaze u Super Bowl gdje ih čekaju favoriti Green Bay Packersi quarterbacka Bretta Favrea.</s><s>Elway ne igra vrhunsku utakmicu, ali Broncosi osvajaju naslov na krilima running backa Terrella Davisa  pobjedom 31:24.</s><s>Broncosi su još bolji iduće sezone, te imaju 14 pobjeda u sezoni i nakon pobjeda nad Miami Dolphinsima, New York Jetsima i Atlanta Falconsima osvajaju svoje drugo prvenstvo zaredom.</s><s>John Elway je bio proglašen za najkorisnijeg igrača susreta (MVP), a to mu je bila i posljednja utakmica u karijeri.</s>

<s>Od 1999. do 2013.</s><s>Nakon Elwaya, Broncosi su promijenili nekoliko quarterbackova, među njima su bili Brian Griese, Jake Plummer, Jay Cutler, Kyle Orton i Tim Tebow.</s><s>Najuspješnije razdoblje je bilo za vrijeme Jakea Plummera, kada klub ulazi tri puta zaredom (2003.-2005.) u doigravanje.</s><s>Te zadnje 2005. osvajaju diviziju s 13 pobjeda i dolaze u konferencijsko finale gdje gube od kasnijih prvaka Steelersa.</s>

<s>Preporod kluba stiže 2012. kad za Broncose potpisuje veteranski quarterback Peyton Manning.</s><s>Manning, iako već sa 36 godina, dovodi momčad do prvog mjesta u diviziji, ali gubi već u divizijskoj rundi doigravanja od budućih prvaka Baltimore Ravensa.</s><s>2013.</s><s>Manning obara sezonske rekorde lige po broju jarda dodavanja (5477) i broju touchdowna dodavanjem (55), a Broncosi sezonu završavaju sa 606 postignutih poena (također rekord lige) i 13 pobjeda, što im nosi prvo mjesto u diviziji i plasman u doigravanje.</s><s>U doigravanju pobjedama nad San Diego Chargersima i New England Patriotsima dolaze do Super Bowla gdje ih pobjeđuju Seattle Seahawksi 43:8.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

